Abdel-Hamid ibn Badis

Kelahiran dan Pendidikan 
Ibn Badis ialah gelaran kepada Abdul Hamid ibn Mustafa ibn Makki ibn Badis. Beliau dilahirkan dari sebuah keluarga yang terkenal dengan ilmu dan kemuliaan di Algeria pada tahun 1889/1308H. Beliau meninggal dunia pada tahun 1940/1359H.Shawqi Abu Khalil, al-Islam wa Harakat al-Taharrur al-'Arbiyah (Damsyik, 1976), 80.

Sejak kecil Ibn Badis dididik dengan keilmuan Islam. Beliau menghafal al-Qur'an, belajar bahasa Arab, belajar al-Qur'an dan hadis. Beliau kemudian belajar di Pusat Pengajian Zaitun yang terletak di bahagian Utara Afrika yang kedudukannya setaraf seperti al-Azhar di Mesir. Dari sini beliau banyak berjumpa dan belajar dengan ramai ulama.Dr. 'Ammar al-Talibi, "al-Sheikh 'Abd al-Hamid ibn Badis wa Jihaduhu al-Fikri wa al-Siyasi", Muzakkirah (Riyadh: Jamiah al-Imam Muhammad ibn Su'ud al-Islamiyah, 1400/1401H), 1.

 Masyarakat Ibn Badis 
Pada zaman awal Ibn Badis, iaitu pada abad ke-19, aliran sufi menguasai pemikiran umat Islam di Algeria. Pada masa itu tersebar perkara-perkara bidaah, khurafat dan aliran sufi yang melampau. Keadaan tersebut menyebabkan berlakunya pertembungan pemikiran dengan golongan fekah dan ulama ahli sunnah yang berfahaman salaf.Dr. 'Ammar al-Talibi, Ibn Badis: Hayatuhu wa Atharuhu, Jil. 1 (Beirut: Dar al-'Arab al-Islami, 1982), 18. 

Pengaruh ateisme Barat sangat kuat di Algeria, terutamanya pengaruh Perancis. Perancis berusaha untuk menjadikan Algeria sebahagian daripada Wilayahnya. Dengan yang demikian, pada akhir abad ke-19 dan awal abad ke-20, kehidupan kemasyarakatan dan keagamaan menjunam lemah. Orang Islam menjadi Islam pada nama sahaja, tetapi mereka jahil tentang Islam. Usaha dakwah, terutamanya kepada orang bukan Islam tidak ada. Mereka beraаба cukup dengan apa yang telah ada.Dr. 'Ammar al-Talibi, Ibn Badis: Hayatuhu wa Atharuhu, Jil. 1 (Beirut: Dar al-'Arab al-Islami, 1982), 47-48.

 Dakwah Ibn Badis 
Setelah keluar daripada Pusat Pengajian Zaitun, Ibn Badis pulang ke tempat asalnya, iaitu pada tahun 1912 dan mula mencampuri masyarakat dengan mengajar dan memberi kuliah.

Ammar al-Talibi menerangkan bahawa rangka kerja dakwah Ibn Badis mementingkan pendidikan. Bagi beliau, pendidikan merupakan usaha pokok untuk memperbaiki jiwa dan akal fikiran.Dr. 'Ammar al-Talibi, Ibn Badis: Hayatuhu wa Atharuhu, Jil. 1 (Beirut: Dar al-'Arab al-Islami, 1982), 2.

Dakwah Ibn Badis menyeru sasarannya supaya berusaha, dan tidak semata-mata menjadi pak turut dan memberi peluang kepada akal kerana menolak peranan akal boleh membawa kepada kesesatan dan bidaah.Dr. Fahmi S'ad, Harakah 'Abd al-Hamid ibn Badis wa Dawruha fi Yaqizah al-Jazait (Beirut, 1983), 70.

Pada tahun 1934 beliau mengetuai "Persatuan Ulama Muslimin" yang ditubuhkan di Algeria sejak tahun 1931. Beliau menerbitkan beberapa majalah untuk menerangkan isu-isu tasawuf dan penjajahan Perancis. Begitu juga, Persatuan Ulama Muslimin sendiri telah menerbitkan beberapa akhbar untuk memperbaiki kedudukan Islam dan umatnya di Algeria khususnya.Shawqi Abu Khalil, al-Islam wa Harakat al-Taharrur al-'Arbiyah (Damsyik, 1976), 83-84.

Dakwah yang diusahakan oleh Ibn Badis tidak semata-mata melalui akhbar dan majalah, malah juga melalui penulisan buku. Dengan itu, buku juga diusahakan olehnya.'Ammar al-Talibi, Ibn Badis: Hayatuhu wa Atharuhu, Jil. 1 (Beirut: Dar al-'Arab al-Islami, 1982), 5.

Dalam usaha Ibn Badis berdakwah untuk memperbaiki umat Islam di Algeria khususnya, banyak halangan yang terpaksa ditempuh. Halangan-halangan tersebut, sama ada daripada pihak penjajah Perancis dan konco-konconya atau dari kalangan orang Islam sendiri yang menganut bermacam-macam aliran pemikiran dan kejahilan. Namun, halangan-halangan tersebut tidak melunturkan cita-cita Ibn Badis untuk meneruskan usaha perjuangannya dalam dakwah. Ibn Badis meninggal pada tahun 1940/1359H.

 Manhaj Dakwah Ibn Badis 
Manhaj dakwah Ibn Badis adalah sebagaimana berikut :

 Usaha-usaha Ibn Badis dalam dakwah dilakukan melalui saluran yang bermacam-macam. Beliau mengeluarkan akhbar, majalah dan buku. Beliau mendirikan sekolah dan tempat-tempat pendidikan. Beliau memberikan kuliah-kuliah di masjid-masjid dan sebagainya.Manna' al-Qattan, al-Da'wah ila al-Islam (Beirut: al-Maktab al-Islami, 1397H), 26. Di samping itu, dakwah beliau ditujukan kepada semua sasaran, tanpa mementingkan satu-satu golongan sahaja. Pelajar, golongan terpelajar, pekerja, malah kanak-kanak semuanya menjadi sasaran utama Ibn Badis.'Ammar al-Talibi, Muzakkirah (Riyadh: Jamiah al-Imam Muhammad ibn Su'ud al-Islamiyah, 1400/1401H), 3.
 Ibn Badis tidak mementingkan sudut-sudut tertentu di dalam dakwahnya. Semua sudut yang penting diutamakan. Dengan demikian, dakwah Ibn Badis adalah secara mencampurkan sudut tarbiyah pembaikan dan pembersihan jiwa dengan sudut siasah. Beliau menyedarkan masyarakat Islam tentang tanggungjawab mereka terhadap Islam dan sikap orang Islam dalam politik, terutamanya ketika berhadapan dengan penjajah bukan Islam. Di samping itu, beliau juga tidak melupai sudut pengetahuan umum.'Ammar al-Talibi, Muzakkirah (Riyadh: Jamiah al-Imam Muhammad ibn Su'ud al-Islamiyah, 1400/1401H), 6.
 Ibn Badis banyak menggunakan akhbar sebagai saluran dakwah, tapi ia berbeza daripada kandungan akhbar-akhbar biasa. Kandungan akhbarnya yang berhubung kait dengan isu keagamaan dan politik dapat menarik perhatian sasarannya.Fahmi S'ad, Harakah 'Abd al-Hamid ibn Badis wa Dawruhu fi Yaqizah al-Jazair (Beirut, 1983), 55.
 Ibn Badis banyak membuka ruang kepada akal dengan menggunakan hujah dan kepuasan akal dan menentang taklid yang membuta tuli. Walaupun begitu, al-Qur'an dan hadis masih dijadikan asas kepada pemikirannya.Fahmi S'ad, Harakah 'Abd al-Hamid ibn Badis wa Dawruhu fi Yaqizah al-Jazair (Beirut, 1983), 70-71.

Keterangan-keterangan di atas menunjukkan bahawa Ibn Badis merupakan seorang tokoh dakwah pada masanya, yang memperjuangkan Islam untuk meletakkannya di tempat yang sebenar, sebagaimana yang dituntut.